Ανάπτυξη λογισμικού PLC ανοιχτής αρχιτεκτονικής που θα υλοποιεί τον αυτόματο έλεγχο, την εποπτεία και τον χειρισμό εγκατάστασης φόρτωσης συντρίμματος σε φορτηγά οχήματα
Creators: name: Ασημακόπουλος, Αλέξανδρος Χαράλαμπου
Publisher: name: Aristotle University of Thessaloniki
Year: 2022
Subjects: Αυτόματος έλεγχος
Προγραμματιζόμενος Λογικός Ελεγκτής
Ψηφιακό Δίδυμο
Automation control
Programmable Logic Control
Digital Twin

description: Η μετάβαση από τις κλασσικές εγκαταστάσεις αυτοματισμών στις εγκαταστάσεις αυτοματισμών με την χρήση προγραμματιζόμενων λογικών ελεγκτών (PLC) ήταν ένα από τα μεγαλύτερα βήματα στην εξέλιξη της βιομηχανίας και του αυτοματισμού. Πλέον, όλα τα συστήματα βιομηχανικού ελέγχου υποστηρίζονται από έναν προγραμματιζόμενο λογικό ελεγκτή, στον οποίο είναι συνδεδεμένα όλα τα αισθητήρια και οι ενεργοποιητές που αποτελούν την εκάστοτε διεργασία. Ο ελεγκτής αυτός για τον καλύτερο χειρισμό του, τον προγραμματισμό του καθώς και την εποπτεία του, είναι συνδεδεμένος σε δίκτυο. Η παρούσα μεταπτυχιακή διατριβή έχει σκοπό την ανάπτυξη ενός αντίστοιχου συστήματος βιομηχανικού ελέγχου, το οποίο λειτουργεί, ελέγχεται και εποπτεύεται μέσω μιας εφαρμογής σε συγκεκριμένο γραφικό περιβάλλον στον υπολογιστή. Στα πλαίσια της εργασίας, συμπεριλαμβάνεται η επιλογή του υλικού που θα χρησιμοποιηθεί, η επιλογή του πρωτοκόλλου σύνδεσης με το δίκτυο, καθώς και η επιλογή του προτύπου συγγραφής του προγράμματος. Επιπλέον, αναγκαία είναι και η αποσαφήνιση των λειτουργιών της εφαρμογής για την ανάπτυξη των αντίστοιχων γραφικών. Αναλυτικότερα, ως προγραμματιζόμενος λογικός ελεγκτής χρησιμοποιήθηκε ένα Raspberry Pi 3 Model B ως Soft PLC, που προγραμματίστηκε σύμφωνα με το πρότυπο IEC 61131-3. Ο μικροελεγκτής είναι συνδεδεμένος στο δίκτυο μέσω TCP/IP πρωτοκόλλου και ελέγχει όλη την διεργασία φόρτωσης συντρίμματος, καθώς εξασφαλίζει την προειδοποίηση για πιθανούς κινδύνους κατά την λειτουργία του συστήματος. Χάρη σε όλα αυτά, ο χρήστης μπορεί να λειτουργήσει ασφαλώς την εφαρμογή έχοντας την πλήρη εποπτεία κατά την διάρκεια εκτέλεσής της.
description: The transition from conventional automation to automation systems using programmable logic controllers (PLCs) has been one of the biggest steps in the evolution of industry and automation. Now all industrial control systems are supported by a programmable logic controller, to which all the sensors and actuators that make up the process are connected. This controller is connected to a network for better handling, programming and supervision. The present dissertation aims to develop a corresponding industrial control system, which operates, is controlled and supervised through an application in a specific graphical environment on the computer. The work includes the selection of the material to be used, the selection of the network connection protocol, as well as the selection of the program writing template. In addition, it is necessary to clarify the functions of the application, for the development of the corresponding graphics. Specifically, a Raspberry Pi 3 Model B was used as a programmable logic controller (a Soft PLC) and was programmed according to IEC 61131-3. The microcontroller is connected to the network via TCP / IP protocol and controls the entire debris loading process, as it provides the warning of possible dangers during the operation of the system. Thanks to all this, the user can safely operate the application having full supervision during its execution.
description: Σε συνεργασία με: Λογιστικής και Χρηματοοικονομικής (Πανεπιστήμιο Μακεδονίας)